Juuso Hietanen
Juuso Hietanen (sündinud 14. juunil 1985 Hämeenlinnas) on Soome jäähokimängija, kes mängib kaitsjana Soome kõrgliigaklubis HPK. Ta on klubi meeskonna kapten. Ta on klubikarjääri jooksul mänginud Soome kõrgliigaklubides HPK ja Lahti Pelicans, Rootsi kõrgliigaklubides Brynäs IF ja HV71, KHL-i klubides Nižni Novgorodi Torpedo ja Moskva Dinamo ning Šveitsi kõrgliigaklubis Ambrì-Piotta. 2006. aastal tuli ta HPK-ga Soome meistriks. Aastatel 2014 ja 2020 on ta valitud KHL-i tähtede mängule. 2022. aasta taliolümpiamängudel võitis ta Soome jäähokikoondise koosseisus kuldmedali ja 2014. aasta taliolümpiamängudel pronksmedali. Lisaks on ta võitnud maailmameistrivõistlustelt ühe kuldmedali ja kaks hõbemedalit.